Rakovská hornatina

Rakovská hornatina je geomorfologická časť podcelku Vysoké Javorníky v pohorí Javorníky. Zaberá celú severnú časť pohoria, pozdĺž južného brehu rieky Kysuca. Najvyšším vrchom je Javorníky – Čadca. Turistická mapa. 1 : 50 000. Harmanec: VKÚ, a. s. vysoká Kazícka Kýčera.

 Polohopis 
Územie sa nachádza vo východnej časti podcelku a zaberá severnú časť pohoria Javorníky. Leží na pravom (južnom) brehu Kysuce, od údolia Rovnianky na západe, po údolie Kysuce na okraji Čadce. Severný okraj vymedzuje Hornokysucké podolie (podcelok Turzovskej vrchoviny) s údolím Kysuce, západným smerom pokračujú Vysoké Javorníky časťou Javornícka hornatina a juhovýchodne nadväzujú časti Nízkych Javorníkov, Javornícka brázda a Ochodnická vrchovina. Na východnom okraji leží Krásňanská kotlina, podcelok Kysuckej vrchoviny. 

Severovýchodná časť Javorníkov patrí do povodia Váhu, sčasti do povodia Kysuce. Južné oblasti odvodňujú prítoky Váhu, severne orientované svahy a východnú polovicu odvodňujú prítoky Kysuce. Z významných vodných tokov možno spomenúť rieku Kysuca a potoky Dlhopoľka, Raková, Neslušanka, Rudinský potok a Rovnianka.

Východným okrajom vedie dôležitá cesta I/11 zo Žiliny do Ostravy, poblíž ktorej prechádza i železničná trať. Regionálne významnou je tiež cesta II/541 cez Veľké Rovné do Turzovky a cesta II/487, vedúca údolím Kysuce z Čadce na Makov, ktorú kopíruje lokálna železnica.

 Chránené územia 
Táto časť Javorníkov nepatrí do Chránenej krajinnej oblasti Kysuce, ktorá sa dotýka západnej hranice. Osobitne chráneným územím sa tu nachádza len prírodná pamiatka Vojtovský prameň.

 Turizmus 
Severovýchodná časť Javorníkov patrí medzi turisticky atraktívne oblasti, ktorá je známou chatárskou a chalupárskou oblasťou. Na vrchoch postupne pribúdajú rozhľadne, poskytujúce kruhové výhľady na široké okolie - napr. Marťácky vrch, Kamenité či Zarúbaná Kýčera. Oblasťou vedú mnohé stredne náročné turistické trasy.

 Turistické trasy 
  červeno značený chodník (Javornícka magistrála) vedie zo sedla Semeteš do Čadce
  modro značený chodník:
 z Oščadnice na rázc. Kýčera
 zo Zákopčia cez Vrchrieku do Kysuckého Nového Mesta (Cesta Vila Galvánka)
 z Nesluše cez Jakubovský vrch () do Turzovky
 zo Žiliny do Sedla pod Grapou
  zeleno značený chodník:
 z Ochodnice cez Chotárny kopec () do Čadce
 z Dlhého Poľa na rázcestie Nad Vrchriekou
  žlto značený chodník:
 z rázc. Blažková cez Zákopčie, U Holých na rázc. Kýčera pri Čadci
 z Dlhej nad Kysucou a Turzovky, Turkova k rozhľadni na vrchu Kamenité ()
 z rázc. Bielovci cez Dlhé Pole a Rudinskú na rázc. Mičekovci

 Referencie 

 Pozri aj 
 Vysoké Javorníky
 Javorníky
 Geomorfologické členenie Slovenska

 Iné projekty 

Kategória:Javorníky
Kategória:Hornatiny na Slovensku
Kategória:Geomorfologické časti na Slovensku